Nafarroako Parlamentuko Mahaiak, 2020ko abenduaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, sozietateen gaineko zergan zerga-oinarri negatiboen aplikazioa galtzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abenduaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Ekonomia eta Ogasun Departamentuak dakienaren arabera, azken hamabost urteetan Sozietateen gaineko zergaren subjektu pasiboren batek aplikatu gabe utzi al du zenbatekoren bat, aipatu zergari buruzko araudian arautzen diren muga kuantitatiboen edo denborazkoen ondorioz izan litzakeen zerga-oinarri negatiboen konpentsazio gisa?

Baiezkoan, zenbat subjektu pasibo ukitu ditu eta zein ekitalditan gertatu da inguruabar hori azken hamabost urteetan?

Iruñean, 2020ko abenduaren 12an

Foru parlamentaria: Adolfo Araiz Flamarique